УВАЖАЕМИ ДАМИ И ГОСПОДА, 


        В изпълнение на Дейност 5 „Организиране на промоционални прояви в страната и чужбина” по проект „Насърчаване на интернационализацията на българските предприятия”, договор №BG-161-PO003-4.2.01-0001-C0001 за директно предоставяне на безвъзмездна финансова помощ по Приоритетна ос 4 „Укрепване на международните пазарни позиции на българската икономика” на Оперативна програма „Развитие на конкурентоспособността на българската икономика” 2007-2013, по който Изпълнителната агенция за насърчаване на малките и средните предприятия (ИАНМСП) е институционален бенефициент, Ви информираме, че в периода 25-28 март 2012 г., ИАНМСП организира участието на български малки и средни предприятия в търговска мисия за посещение на международно изложение „International Wire and Cable Trade Fair” 25-28 март 2012 г., Дюселдорф, Германия за секторите: електротехника, електроника, машиностроене. 

„International Wire and Cable Trade Fair” е международно изложение за производство на жици, кабели, процесори и оборудване в сферата на електротехниката. Ежегодно изложението се посещава от повече от 30 000 посетители от над 100 страни и около 1200 изложители. Повече информация за изложението може да намерите на следния адрес: http://www.wire-tradefair.com 
          
Агенцията поема разходите за самолетен билет, хотелско настаняване на един представител от предприятие, които се покриват от бюджета на проекта. 

Предприятията, участници в търговската мисия, следва да поемат всички други разходи, а именно: 

разходи, свързани с осигуряването на вътрешен транспорт и трансфер и хотелско настаняване (в случай, че надхвърлят допустимия по проекта лимит); 
разходи за дневни, свързани с командироването и пребиваването на представителя на предприятието; 
в случай на отказ от участие, разходите направени от ИАНМСП или избрания доставчик на самолетни билети и хотелски резервации за организиране на участието в търговската мисия на представителя на предприятието, съгласно Общите условия за участие в търговски мисии, представени в приложение. 

Организирането на участие на български фирми в търговски мисии от ИАНМСП по своята същност представлява минимална помощ по смисъла на Регламент №1998/2006 г. на Европейската комисия относно прилагането на членове 87 и 88 от Договора към минималната помощ (ОВ L 379/28.12.2006). Информация за предоставени минимални помощи на Вашата фирма може да получите на интернет страница: www.sme.government.bg или http://www.stateaid-bg.com/finance/opencms/finance. 

Кандидатстването за участие в организирани от Агенцията търговски мисии се извършва чрез подаване на следните документи, посочени в Общите условията за участие: 
- Заявка/ договор, придружена от документи, доказващи заявените обстоятелства (копия от сертификати, патенти, свидетелства, договори, удостоверения, протокол №4 към ЕСА и др.). 
- Декларация за получените държавни помощи, подписана и подпечатана от представляващия предприятието. 
- Декларация за получените минимални помощи за предходните две финансови години и за текущата година, подписана и подпечатана от представляващия предприятието. 
- Удостоверение по чл. 87, ал. 6 от ДОПК от териториалното бюро на НАП по месторегистрация на предприятието, че кандидатът няма отразени задължения в данъчно осигурителната си сметка (до 6 месеца валидност) – оригинал или заверено от фирмата копие с текст “Вярно с оригинала”, подписано и подпечатано от представляващия предприятието. 
- Декларация за обстоятелствата по чл. 3 и чл. 4 от Закона за малките и средните предприяти (по образец) подписана и подпечатана от представляващия предприятието. 
- ЕИК, съгласно чл. 23 от Закона за търговския регистър. В случай че кандидатът няма извършена пререгистрация, трябва да представи удостоверение за актуално състояние. 
- Декларация за нефинансиране от други източници (по образец), подписана от представляващия предприятието и подпечатана. 
- Удостоверение от НСИ за кода на икономическа дейност, която предприятието извършва. 
- Справка за приходите и разходите по видове и икономически дейности за предходните две финансови години и за текущата година (по образец). 
- Справка за производството и продажбите на промишлени продукти за предходните две финансови години и за текущата година (по образец); 

Всички документи следва да бъдат актуални към датата на сключване на договора за участие в съответната търговска мисия. 

        Отчитането на резултатите от организираните по проекта промоционални мероприятия е строго обвързано с индикаторите за измерване изпълнението на проекта. Това налага предварителна детайлна обосновка на селектираните за участие български предприятия (заявка/договор и приложени писмени документи, доказващи изложените в заявката обстоятелства). 
След одобрение на предприятието за участие в търговската мисия, ИАНМСП ще подпише заявката/договор, който препраща към Общите условия на конкретната мисия като неразделна негова част. С Общите условия се регламентират правата и задълженията на участниците, обезщетения за щети, неустойки и други към организаторите на търговската мисия.   
На основата на прилагане на Общите условия за участие в търговски мисии ще бъдат избрани 15 участника, представители на български МСП. Кандидатите ще бъдат оценени и класирани на основата на заложените в Общите условия критерии за класиране. При получаване на равен брой точки от двама или повече участника, с предимство се класира участникът представил първи пълен комплект от изискуемите  документи. 

В случай на проявен интерес към търговската мисия за своя сметка могат да се присъединят: 
- фирми, кандидатствали, но не успели да се класират; 
- фирми, не отговарящи на критериите за МСП; 
Тези фирми е необходимо да попълнят приложената региострационна форма. Всички разходи, свързани с участието на представител/и на регистрираните фирми извън търговската мисия, са за сметка на участниците. 

Посоченият период на провеждане на проявата е индикативен. Организаторът си запазва правото, след уточняване на параметрите на мисията (брой участници, полети, хотелски настанявания и др.) да промени, при необходимост, началната и/или крайна дата на провеждане на мисията. 
  
        За допълнителна информация можете да се обръщате към Александър Шопов, старши експерт в отдел „Международно сътрудничество”, тел. 02 9329 259, e-mail:      a.shopov@sme.government.bg 
        При интерес, предприятията следва да представят попълнените документи за кандидатстване лично или да ги изпратят по куриер в срок до 22 февруари 2012 г. на адрес: 1000 София, ул „6-ти септември” № 21, отдел „Международно сътрудничество”. 

        С настоящото се обръщам с молба към Вас за разпространение на поканата сред фирмите – членове на асоциацията/камарата. 


        Всички документи (Приложения) могат да бъдат изтеглени от интернет страницата на ИАНМСП - www.sme.government.bg 


Приложения: 
1. Заявка/ договор; 
2. Общи условия за участие в търговски мисии; 
3. Декларация за получени държавни помощи; 
4. Декларация за получените минимални помощи; 
5. Декларация за финансиране; 
6. Декларация за обстоятелствата по чл.3 и чл.4 от ЗМСП. 
7. Регистрационна форма (за самофинансиращите се участници) 





С уважение, 
Александър Шопов
Старши експерт
Отдел "Международно Сътрудничество"
Изпълнителна Агенция за
Насърчаване на Малките и
Средните Предприятия (ИАНМСП)
тел.: + 359 2 9329 259 
моб. тел.: +359 899 907 269
факс: +359 2 9329 250
e-mail:a.shopov@sme.government.bg

